CELEX: 62011TN0137
Language: fi
Date: 2011-03-11 00:00:00
Title: Asia T-137/11: Kanne 11.3.2011 — Guiai Bi Poin v. neuvosto

30.4.2011   
            
            
               FI
            
            
               Euroopan unionin virallinen lehti
            
            
               C 130/22
            
         Kanne 11.3.2011 — Guiai Bi Poin v. neuvosto
   (Asia T-137/11)
   2011/C 130/42
   Oikeudenkäyntikieli: ranska
   
      Asianosaiset
   
   
      Kantaja: Georges Guiai Bi Poin (Abidjan, Norsunluurannikko) (edustaja: asianajaja G. Collard)
   
      Vastaaja: Euroopan unionin neuvosto
   
      Vaatimukset
   
   
               —
            
            
               On todettava, että 14.1.2011 annettu neuvoston asetus EU N:o 25/2011 ja 14.1.2011 tehty neuvoston päätös 2011/18/YUTP, jotka on julkaistu Euroopan unionin virallisessa lehdessä 15.1.2011, eivät ole perusteltuja kantajana olevan Georges GUIAI BI POINin osalta
            
         
               —
            
            
               tämän vuoksi
               
                           —
                        
                        
                           14.1.2011 annettu neuvoston asetus EU N:o 25/2011 ja 14.1.2011 tehty neuvoston päätös 2011/18/YUTP on kumottava
                        
                     
                           —
                        
                        
                           toissijaisesti on määrättävä, että Georges GUIAI BI POINin nimi poistetaan mainitun asetuksen ja mainitun päätöksen liitteinä olevista luetteloista.
                        
                     
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi perustetta.
   
               1)
            
            
               Ensimmäinen peruste koskee perusteluvelvollisuuden noudattamatta jättämistä, koska syyt, joiden vuoksi kantaja on kirjattu sellaisten henkilöiden ja yhteisöjen luetteloon, joihin sovelletaan rajoittavia toimenpiteitä, ovat stereotyyppisiä, eikä ole mainittu mitään täsmällistä tosiseikkaa, jonka perusteella voitaisiin arvioida kyseisen kirjaamisen asianmukaisuutta
            
         
               2)
            
            
               Toinen kanneperuste koskee ilmeistä arviointivirhettä, koska
               
                           —
                        
                        
                           kantajaa syytetään siitä, ettei hän ole asettunut demokraattisesti valitun presidentin A. Ouattaran määräysvaltaan, vaikka kantaja ei sotilashenkilönä voi olla tottelematta maansa perustuslaillisia viranomaisia, jotka ovat julistaneet L. Gbagbon presidentiksi ja
                        
                     
                           —
                        
                        
                           kantajaa syytetään siitä, että hän on syyllistynyt vakaviin ihmisoikeusloukkauksiin ja kansainvälisen humanitaarisen oikeuden loukkauksiin, vaikka kantajaa ei ole syytetty kansainvälisessä rikostuomioistuimessa, jonka toimivallan Norsunluurannikko tunnustaa.